సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తమిళంలో ప్రభాస్ డైరెక్ట్ మూవీ
బాహుబలి మూవీతో దేశ వ్యాప్తంగా ఫేమ్ సంపాదించుకున్న టాలీవుడ్ స్టార్ హీరో ప్రభాస్ త్వరలోనే ఓ...
| Updated:
Apr 9, 2017, 05:12PM IST
బాహుబలి మూవీతో దేశ వ్యాప్తంగా ఫేమ్ సంపాదించుకున్న టాలీవుడ్ స్టార్ హీరో ప్రభాస్ త్వరలోనే ఓ డైరెక్ట్ తమిళ మూవీ చేయనున్నాడు. ఈ విషయాన్ని తానే స్వయంగా అక్కడి తమిళ మీడియాకి వెల్లడించారు ప్రభాస్. బాహుబలి-2 రిలీజ్ డేట్ దగ్గర పడుతున్న తరుణంలో ఆ సినిమాని తమిళంలో ప్రమోట్ చేసుకోవడంలో భాగంగా ఇవాళ బాహుబలి టీమ్ చెన్నైకి వెళ్లింది. చెన్నైలో ఇవాళ రాత్రికి బాహుబలి 2 తమిళ ఆడియో లాంచింగ్ కార్యక్రమం వుండనుండగా.. అంతకన్నా ముందే మధ్యాహ్నం బాహుబలి టీమ్ కోలీవుడ్ మీడియాతో ముచ్చటించింది.
ఈ సందర్భంగా మీడియా అడిగిన ప్రశ్నలకి సమాధానం ఇచ్చిన ప్రభాస్... "తాను చెన్నైలోనే పుట్టి పెరిగానని... తనని అభిమానిస్తున్న తమిళ అభిమానుల కోసం త్వరలోనే తమిళంలో ఓ స్ట్రెయిట్ సినిమా చేస్తాను" అని అన్నారు ప్రభాస్. బాహుబలి తర్వాత సుజీత్ దర్శకత్వంలో ప్రభాస్ చేస్తున్న సాహో సినిమా కూడా తెలుగు, తమిళం, హిందీ భాషల్లో రిలీజ్ కానున్న సంగతి తెలిసిందే.